**Anexa 6 - GRILA DE EVALUARE TEHNICĂ ȘI FINANCIARĂ**

|  |  |  |  |
| --- | --- | --- | --- |
| **CRT.** | **Criteriu** | **PUNCTAJ** | **Observații evaluator** |
| **1.** | **Contribuția proiectului la realizarea obiectivelor specifice** | **58** | Punctajul este cumulativ. |
| 1.1. | Valoarea artistică și/sau de patrimoniu și/sau istorică a colecțiilor culturale digitizate prin proiect.   1. valoarea artistică - 6 puncte. 2. valoarea de patrimoniu – 6 puncte. 3. valoarea istorică – 6 puncte. | 18 | Punctajul este cumulativ. |
| 1.2. | Resurse culturale digitizate   1. suma medie alocată fiecărei resurse culturale digitizate este > 67,00 euro – 0 puncte;   sau   1. suma medie alocată fiecărei resurse culturale digitizate este egală cu 67,00 euro – 5 puncte;   sau   1. 60 euro ≤ suma medie alocată fiecărei resurse culturale digitizate < 67 euro – 10 puncte;   sau   1. 50 euro ≤ suma medie alocată fiecărei resurse culturale digitizate < 60 euro – 15 puncte;   sau   1. Suma medie alocată fiecărei resurse culturale digitizate < 50 euro – 20 puncte. | 20 |  |
| 1.3. | Proiectul prevede acțiuni de mobilizare de noi audiențe prin realizarea de aplicații electronice interactive-educative (tip gamificare), programe de cinematecă, diverse instrumente electronice de experimentare a patrimoniului.   1. O măsură suplimentară propusă - 7 puncte 2. Două măsuri suplimentare propuse - 15 puncte 3. Trei sau mai multe măsuri suplimentare propuse - 20 puncte. | 20 | Punctajul nu este cumulativ. |
| **2.** | **Calitatea și maturitatea proiectului** | **18** | Punctajul este cumulativ. |
| 2.1. | Cererea de finanțare identifică problemele/nevoile care trebuie abordate de proiectul propus. | **2** |  |
| 2.2. | Costurile sunt corect estimate, justificate de către solicitant prin citarea unor surse independente și verificabile (statistici oficiale, standarde de cost, etc.) sau prin rezultatele unei cercetări de piață efectuate de solicitant, respectiv minim două oferte de preț. | **6** |  |
| 2.3. | Activitățile proiectului sunt corelate cu calendarul de implementare a proiectului. | **5** |  |
| 2.4. | Activitățile proiectului sunt corelate cu rezultatele proiectului. | **5** |  |
| **3.** | **Capacitatea operațională a solicitantului de a implementa proiectul** | **9** | Punctajul este cumulativ. |
| 3.1. | Unitatea de implementare a proiectului (UIP):   1. Atribuțiile membrilor UIP-ului sunt descrise în cererea de finanțare – **3 puncte** 2. Membrii UIP-ului au experiența și calificările relevante pentru implementarea proiectului –  **3 puncte** 3. Atribuțiile membrilor UIP-ului sunt corelate cu activitățile proiectului –  **3 puncte** | **9** | Punctajul este cumulativ. |
| **4.** | **Contribuția la temele orizontale** | **5** |  |
| 4.1. | Proiectul prevede activități dedicate persoanelor aparținând grupurilor vulnerabile | **5** |  |
| 5. | **Capacitatea solicitantului de a menține rezultatele proiectului** | **10** | Punctajul este cumulativ. |
| 5.1. | Solicitantul are o strategie de continuare a serviciilor și folosire a echipamentelor achiziționate prin proiect, inclusiv după finalizarea implementării proiectului. | **5** |  |
| 5.2. | Solicitantul are o strategie care asigură utilizatori de noi servicii și aplicații digitale publice. | **5** |  |

Punctajul final al proiectului va reprezenta media aritmetică a punctajelor tuturor evaluatorilor.

La punctaje totale egale, proiectele vor fi departajate în funcție de punctajul mai mare obținut la subcriteriul 1.3.

În caz de egalitate de punctaj la subcriteriul 1.3. proiectele vor fi departajate în funcție de punctajul mai mare obținut la subcriteriul 1.2.

În caz de egalitate de punctaj la subcriteriul 1.2. proiectele vor fi departajate în funcție de punctajul mai mare obținut la subcriteriul 1.1.

Aprobarea unui proiect este condiționată de obținerea unui punctaj de minimum 70 de puncte.

Nu se acordă punctaje intermediare. Neîndeplinirea unui criteriu se va puncta cu 0.

Punctarea cu 0 la unul sau mai multe criterii/subcriterii nu conduce la respingerea proiectului.

Proiectul va fi acceptat/respins de la finanțare exclusiv pe baza punctajului obținut în urma evaluării tehnice și financiare.

**Subcriteriul 1.1.**

Solicitantul va anexa la cererea de finanțare raportul de evaluare întocmit de un expert independent în domeniul patrimoniului cultural, cu privire la valoarea artistică și/sau de patrimoniu și/sau istorică a colecțiilor culturale propuse spre a fi digitizate prin proiect.

În cazul în care solicitantul propune prin proiect digitizarea mai multor colecții culturale („n” colecții), punctajul se acordă luând în considerare toate colecțiile evaluate de către expertul independent, având în vedere „regula de trei simplă”, unde numărul colecțiilor evaluate „n”- reprezintă 100%.

Punctajul se va acorda doar în situația în care cel puțin 10% din colecțiile evaluate au valoare artistică/istorică/ de patrimoniu.

În situația în care colecțiile au valoare multiplă, punctajul este cumulativ.

**Subcriteriul 1.2.**

Valoarea resurselor culturale digitizate este indirect proporțională cu indicatorul „Numărul resurselor culturale digitizate - RSO4.6” și reprezintă raportul dintre valoarea solicitată la finanțare (FEDR+BS) și numărul resurselor culturale digitizate propuse prin proiect.

Valoarea etalon 67 euro/resursă culturală digitizată a fost calculată având în vedere numărul minim de 96.000 resurse culturale digitizate pentru o alocare financiară de 6.500.000 euro.

**Subcriteriul 3.1.**

Solicitantul de finanțare va depune un tabel centralizator din care să reiasă experiența, competențele și calificările fiecărui membru al UIP în parte, precum și modalitatea în care acestea contribuie la atingerea obiectivelor proiectului.

În ceea ce privește pct. a, respectiv, atribuțiile membrilor UIP-ului se vor verifica în cererea de finanțare, Secțiunea: „Metodologie de implementare proiect”.

În ceea ce privește pct. b se va verifica dacă expertul propus în cadrul UIP-ului a implementat minim un proiect cu finanțare nerambursabilă în poziția propusă.

În situația în care serviciile de management ale proiectului vor fi externalizate solicitantul de finanțare va descrie în cererea de finanțare, Secțiunea: „Resurse umane implicate” condițiile și cerințele pentru acest tip de servicii și/sau pentru personal contractual angajat pentru proiect.

Solicitantul de finanțare va prezenta documentul administrativ de numire a UIP-ului.

Pentru experții externi/din afara organigramei, solicitantul de finanțare va prezenta o declarație de disponibilitate în cadrul proiectului.

Experții evaluatori vor analiza și următoarele aspecte, fără acordarea punctajului:

* Cheltuielile sunt încadrate conform ghidul solicitantului și corelate cu Anexa - FORMATUL CADRU AL BUGETULUI PROIECTULUI (de detaliat).
* Ponderea cheltuielilor pentru dotările cu hardware este de maxim 30%, din valoarea totală eligibilă a proiectului, cu excepția proiectelor în cadrul cărora minim 50% din resursele propuse spre digitizare vizează filme (pelicule/videograme), caz în care ponderea cheltuielilor pentru dotările cu hardware poate fi de maxim 50% din valoarea totală eligibilă a proiectului.
* Bugetul proiectului respectă pragurile financiare stabilite prin ghidul solicitantului.