# Anexa 7.1 – Condiţii specifice ale contractului de finanţare

Prioritate: Prioritatea 3. Transformarea digitală și furnizarea de servicii îmbunătățite în sectorul cultural

Acțiunea 3.1 - Creșterea rolului culturii în societate prin valorificarea avantajelor digitalizării

Măsura 2: Promovarea dezvoltării economice și sociale prin digitalizarea arhivelor culturale

Precizările prealabile

* + 1. Prezentul contract de finanţare stabileşte cadrul juridic general în care se va desfăşura relaţia contractuală dintre AM PoCIDIF şi Beneficiar. Raporturile juridice dintre AM PoCIDIF şi Beneficiar vor fi guvernate de prezentul Contract de finanţare.

1. Completarea Condițiilor generale privind eligibilitatea cheltuielilor:
   * 1. Cheltuielile sunt considerate eligibile dacă sunt în conformitate cu:
        + Regulamentul (UE) 1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize,
        + Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă,
        + Hotărârea Guvernului nr.873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă, precum şi perioada de implementare stabilită de către autoritatea de management prin contractul/decizia/ordinul de finanţare,
        + Hotărârea Guvernului nr.873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă, precum şi perioada de implementare stabilită de către autoritatea de management prin contractul/decizia/ordinul de finanţare,
        + Ordinul nr. .................. pentru aprobarea Ghidului solicitantului apelului de proiecte nr. ................ din cadrul Programului Creștere Inteligentă, Digitalizare și Instrumente Financiare 2021-2027,
        + Instrucțiunile AM PoCIDIF,
        + Plafoanele de cheltuieli eligibile prevăzute în Ghidul Solicitantului, până la finalul perioadei de implementare a contractului de finanțare, inclusiv. Depășirea plafonului conduce la stabilirea ca neeligibila a valorii peste pragurile stabilite prin Ghid, respectiv contractul de finanțare pentru cheltuielile eligibile, cu excepția cazurilor în care AM PoCIDIF a stabilit altfel.
     2. Nedetectarea de către AM a neconformităților cu ocazia încheierii actelor adiționale și respectiv notificărilor efectuate de către beneficiar nu împietează asupra dreptului AM de a declara ulterior neeligibile cheltuielile efectuate cu nerespectarea prevederilor legale în vigoare și/sau de a aplica corecţii financiare/reduceri procentuale, ca urmare a verificării cererilor de rambursare/plată. Toate plățile realizate de beneficiar in cadrul proiectului, inclusiv plata drepturilor de natură salarială către persoanele implicate în proiect se vor efectua prin virament bancar. Plățile în numerar nu sunt eligibile.
     3. Pentru plăţile în valută aferente cheltuielilor eligibile, beneficiarul va solicita la rambursare contravaloarea în lei a acestora la cursul de schimb aplicat de acesta în ziua efectuării plăţii, fără a depăşi contravaloarea în lei a sumelor facturate la cursul BNR valabil în ziua emiterii facturii.
     4. Aprobarea proiectului și semnarea Contractului de Finanțare de către AM PoCIDIF nu reprezintă implicit o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
     5. Orice cheltuială efectuată după expirarea perioadei de implementare a Proiectului prevăzută la art. 2 alin (2) din Condiții generale va fi suportată de către Beneficiar.
2. Completarea Condițiilor generale privind prefinanțarea:
   * 1. Cererea de prefinanțare reprezintă cererea depusă de Beneficiar, în conformitate cu OUG nr. 133/2021, prin care acesta solicită AM PoCIDIF virarea sumelor necesare pentru plata cheltuielilor aferente implementării proiectului, fără depășirea valorii totale eligibile a acestuia, conform contractului de finanțare.
     2. Condițiile și limitele în care beneficiarul poate solicita prefinantare sunt prevăzute la art. 18 din Ordonanţa de urgenţă a Guvernului nr. 133/2021.
     3. Beneficiarul care a primit prefinanţare în condițiile art. 18 alin. (2) din OUG 133/2021 are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.
     4. În cazul în care prefinantarea nu este justificată în conditiile prevazute la alineatul anterior, Beneficiarul este obligat să restituie sumele încasate ca prefinanțare/rămase de recuperat din transele acordate anterior in conditiile prevazute de OUG nr. 133/2021, cu modificarile si complearile ulterioare.
     5. În cazul proiectelor implementate în parteneriat, pentru care cererea de prefinanţare a inclus sume aferente activităţilor unuia sau mai multor parteneri, liderul de parteneriat, după caz, poate solicita acordarea unei noi tranşe de prefinanţare care să cuprindă sume destinate exclusiv realizării activităţilor liderului de parteneriat/partenerului/partenerilor dacă au fost deja depuse una sau mai multe cereri de rambursare prin care fiecare justifică minimum 50% din tranşa anterioară proprie de prefinanţare acordată.
3. Completarea Condițiilor generale privind rambursarea/plata cheltuielilor:
   * 1. Plata cererilor de rambursare/plată se va efectua numai după autorizarea cheltuielilor în conformitate cu prevederile art. 21 -27 din OUG nr. 133/2021, ale art. 21 din OUG nr. 23/2023 precum și cu procedurile interne de lucru ale AM PoCIDIF.
     2. Cererea de plată reprezintă cererea prin care beneficiarul solicită AM PoCIDIF virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, facturilor de avans, statelor privind plata salariilor, a statelor/centralizatoarelor pentru acordarea burselor, subvențiilor, premiilor şi onorariilor. AM PoCIDIF va vira beneficiarului finanțarea nerambursabilă corespunzatoare cheltuielilor eligibile, mai putin contributia beneficiarului și valoarea cheltuielilor neeligibile/corecțiilor financiare identificate în procesul de verificare și autorizare.
     3. Cererea de plată cuprinde doar facturile primite de beneficiar de la furnizori/prestatori/executanți și neachitate.
     4. Beneficiarul va depune cererea de rambursare aferentă cererii de plata în termenul și condițtiile prevăzute de OUG nr. 133/2021.
     5. Cererea de rambursare reprezintă cererea depusă de către Beneficiar prin care solicită rambursarea valorii cheltuielilor rambursabile aferentă cheltuielilor eligibile efectuate deja de acesta (din surse proprii sau din prefinanțarea primită) conform Contractului de finanțare, sau prin care se justifică utilizarea prefinanţării.
     6. În procesul de verificare a cererii rambursare beneficiarul este obligat ca în termen de 5 zile de la notificare să răspundă oricărei clarificări solicitate de AM. Până la primirea răspunsului din partea beneficiarului termenul de verificare a cererii de rambursare se suspendă. Nedepunerea de către beneficiar a documentelor sau clarificărilor solicitate, în termenul prevăzut la acest alineat, atrage respingerea parţială sau totală, după caz, a cererii de rambursare.
     7. Autoritatea de management transferă beneficiarului finanțarea nerambursabilă, fără contribuția sa, în conditiile în care nu se justificată prefinanțarea încasată. În cazul justificării prefinanțării încasate, din sumele autorizate, AM PoCIDIF va deduce prefinantarea din valoarea nerambursabilă.
     8. Dacă Beneficiarul nu transmite o cerere de rambursare finală în termen de maximum 60 (şaizeci) de zile calendaristice de la expirarea perioadei de implementare prevăzută la art. 2 alin. (2) din Condiții Generale, acesta este considerat decăzut din dreptul de a solicita această rambursare, de la data expirării termenului de 60 de zile, fără a fi necesară nicio notificare sau îndeplinirea oricăror altor formalităţi de către AM.
     9. În vederea decontării sumelor reprezentând TVA nerecuperabilă beneficiarii înregistraţi în scopuri de TVA au obligaţia depunerii, ca anexă a fiecărei cereri de rambursare, a unei Declaraţiei privind eligibilitatea TVA aferente cheltuielilor efectuate în cadrul operațiunii al căror cost total este mai mic de 5 000 000 EURO (inclusiv TVA) prevazută in Anexa 4 la ghidul solicitantului, in conformitate cu art. 7 cap. III din Ordinul MIPE nr. 4013/23.10.2023/MF nr. 5316/27.11.2023 - Anexa Instructiuni de aplicare a prevederilor art.9 alin (1) si (2) din HG nr. 873/2022.
     10. Beneficiarul are obligaţia de a transmite trimestrial, până la data de 20 a lunii următoare perioadei de raportare, a Formularului nr. 11 - Notificare cu privire la reconcilierea contabilă, al cărui model este prevăzut în anexa nr. 11 la HG nr. 829/2022, în vederea efectuării reconcilierii contabile dintre conturile contabile ale AM PoCIDIF si cele ale Beneficiarului corespunzatoare proiectului.
     11. În vederea respectarii principiului evitarii dublei finantări, beneficiarul se va asigura ca pe facturile incluse în cererile de plată/rambursare, cu excepția facturilor emise anterior semnării contractului de finanțare, la rubrica - obiectul facturii - va fi înscris, printre altele, codul SMIS al proiectului și mențiunea PoCIDIF 2021-2027.
4. Completarea Condițiilor generale cu alte drepturi și obligații ale Beneficiarului:
   * 1. Beneficiarul se obligă să implementeze Proiectul pe propria răspundere în conformitate cu prevederile prezentului Contract de finanțare (inclusiv anexele acestuia) şi ale legislaţiei europene şi naţionale în vigoare. Beneficiarul va fi singurul răspunzător în faţa AM PoCIDIF pentru îndeplinirea obligaţiilor asumate prin Contractul de finanțare, pentru implementarea Proiectului şi pentru realizarea activităților, indicatorilor și obiectivelor acestuia, prevăzute în Anexa 1 (unu) - Cererea de finanţare. În acest sens, Beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia.
     2. Beneficiarul declară și se angajează, irevocabil şi necondiţionat, să utilizeze finanţarea exclusiv cu respectarea termenilor şi conditiilor Contractului de finanţare.
     3. Beneficiarul are obligaţia de a respecta instrucțiunile emise de AM PoCIDIF.
     4. Beneficiarul se obligă să nu înstrăineze obiectele/bunurile până la finalul perioadei de durabilitate prevăzută la art. 2, alin. (5) din Condiții generale, dar poate gaja obiectele/bunurile finanţate prin prezentul Contract de finanțare, cel mult până la valoarea totală a proiectului, cu respectarea prevederilor legale în vigoare, astfel:
        + în perioada de implementare a activităților efectuate după semnarea Contractului de finanțare, exclusiv în scopul realizării proiectului
        + în perioada de durabilitate a proiectului, aşa cum aceasta este prevăzută la articolul 2, alin. (5), din Condițiile generale, după caz, exclusiv pentru asigurarea sustenabilităţii investiţiei.
     5. În cazul în care se aplică prevederile alin. (4) ale prezentului articol, în scopul obţinerii unui credit, Beneficiarul are obligaţia de a utiliza exclusiv contul creditului (sau contul ataşat al creditului) pentru plata contractelor de servicii, furnizare necesare pentru implementarea proiectului.
     6. În cazul nerespectării obligaţiilor prevazute la alin. (4) ale prezentului articol, interesele AM PoCIDIF se prezumă a fi vătămate din cauza îngreunării unei eventuale executări silite, Beneficiarul datorând AM PoCIDIF daune interese cu titlu de clauză penală în cuantum egal cu valoarea finanțării nerambursabile acordate, la care se adaugă dobânda legală aferentă.
     7. Beneficiarul are obligaţia de a menține proprietatea asupra bunurilor achiziționate din contribuția din fonduri europene structurale şi de investiţii (FESI) pe o perioadă de 5 (cinci) ani de la efectuarea plății finale. Bunurile vor fi utilizate în scopul pentru care au fost achiziționate în cadrul proiectului.
     8. Beneficiarul are obligaţia de a respecta Anexa 3 (trei) - Graficul cererilor de prefinanţare/plată/rambursare, precum și de actualizare a acestuia în funcție de sumele decontate.
     9. Cererile de rambursare/plată, rapoartele de progres, notificările, precum şi orice alt document oficial transmis AM PoCIDIF pentru implementarea Proiectului vor fi semnate de către reprezentantul legal al Beneficiarului sau de către persoana împuternicită în acest sens de către acesta, în conformitate cu prevederile legale în vigoare.
     10. Beneficiarul are obligaţia de a întocmi şi transmite către AM PoCIDIF rapoarte de progres, trimestrial şi/sau ori de câte ori AM PoCIDIF solicită aceasta. De asemenea, beneficiarul va transmite AM PoCIDIF, la solicitarea și în termenele prevăzute de acestea (inclusiv pe perioada de valabilitate a contractului), orice altă raportare/document/informație, în formatul solicitat.
     11. Beneficiarul trebuie să ia măsuri pentru obţinerea tuturor avizelor/autorizaţiilor/ acreditărilor/ licenţelor etc. necesare pentru realizarea activităţilor prevăzute în cadrul prezentului Contract de finanţare, precum şi pentru desfăşurarea în condiţii legale a activităţii sale.
     12. Beneficiarul (Partenerii, după caz), are/au obligatia de a asigura arhivarea electronică a documentației aferente proiectului ce face obiectul prezentului Contract de finanțare și de a o transmite AM PoCIDIF la solicitarea acesteia.
     13. Beneficiarul are obligaţia de a asigura disponibilitatea şi prezenţa personalului implicat în implementarea Proiectului, precum şi a managerului Proiectului verificat sau auditat, pe întreaga durată a verificărilor.
     14. Beneficiarul are obligaţia de a realiza, la termenele specificate, toate măsurile incluse în planurile de acţiune pentru implementarea recomandărilor rezultate ca urmare a misiunilor de audit ale Comisiei Europene şi/sau ale Autorităţii de Audit de pe lângă Curtea de Conturi a României, astfel cum aceste planuri de acţiune sunt agreate cu AM PoCIDIF.
     15. Nerespectarea de către Beneficiar a prevederilor legislaţiei naţionale/europene aplicabile în domeniul achiziţiilor conduce la neeligibilitatea cheltuielilor astfel efectuate sau la aplicarea de corecţii financiare/reduceri procentuale conform legislaţiei în vigoare.
     16. Beneficiarul îşi asumă obligaţia de a furniza AM PoCIDIF orice document sau informaţie, în termenul solicitat, inclusiv în vederea realizării evaluării Programului Creștere Inteligentă, Digitalizare și Instrumente Financiare şi/sau a Proiectului implementat. Cu acordul AM PoCIDIF, rezultatul evaluării poate fi pus la dispoziţia Beneficiarului.
     17. În cazul proiectelor generatoare de venituri nete, beneficiarul are obligația informării anuale, pe perioadele menționate la art. 7 al prezentei secțiuni, asupra veniturilor nete generate de proiect.
     18. Beneficiarul are obligația de a informa AM, in termen de maxim 10 zile lucrătoare de la finalizarea contractului/contractelor de achiziție, cu privire la suma cu care s-a finalizat implementarea respectivului contract/respectivelor contracte în vederea dezangajării fondurilor în conformitate cu prevederile prezentului Contract de finanțare.
     19. Beneficiarul are obligaţia de a actualiza permanent în SMIS modificările intervenite asupra Contractului de finanţare, inclusiv modificările acestuia intervenite prin notificare.
     20. Depunerea rapoartelor de progres ale Beneficiarului se va face în 5 zile lucrătoare de la încheierea fiecărui trimestru de implementare.
     21. Beneficiarul va transmite Rapoarte de Durabilitate anual pe perioada post-implementare a proiectului, în termen de 10 zile lucrătoare de la încheierea fiecărui an de durabilitate. Raportul de durabilitate va prezenta situaţia investiţei şi atingerea indicatorilor de rezultat, precum şi sustenabilitatea proiectului.
     22. AM monitorizează progresul implementării proiectului și respectiv durabilitatea, fără a se limita la acestea, prin:
5. Verificarea documentelor: rapoarte de progres trimestriale ale Beneficiarilor, verificarea în SMIS/Gestiunea documentelor, colectarea sistematică de informații privind modul de desfășurare și rezultatele anumitor activități, analiza și utilizarea acestor informații în scopul urmăririi stadiului îndeplinirii indicatorilor proiectelor, precum și atingerii rezultatelor și obiectivelor, potrivit contractelor de finanţare,
6. Vizite la faţa locului: vizite pe teren la entităţile implicate în implementarea proiectelor, atât în perioada de implementare a proiectului, cât şi post-implementare, în perioada de durabilitate a contractului de finanţare;
7. Analizarea stadiului implementarii proiectelor în vederea modificării/suspendării/rezilierii contractelor de finantare, conform prevederilor contractuale.
   * 1. Beneficiarul are obligaţia de a întocmi şi transmite către AM cererile de prefinanțare/plată/rambursare conform graficului de rambursare, inclusiv a documentelor justificative aferente.
     2. Beneficiarul are obligația publicării pe platforma Culturalia.ro a rezultatelor obținute prin prezentul Contract, respectiv a colecțiilor culturale digitalizate/digitizate prin proiect și să notifice în acest sens autoritatea de management responsabilă.
     3. Beneficiarul are obligația de a nu utiliza obiectele/bunurile/echipamentele (activele corporale și necorporale), finanţate în cadrul proiectului, pentru realizarea de activităţi economice, în scopul obţinerii de venituri, prin cedarea folosinţei oricăruia dintre acestea către o terţă parte în perioada de durabilitate.
     4. Beneficiarul se obligă să nu schimbe natura activităţii pentru care s-a acordat finanţare, în condiţiile standardelor şi legislaţiei specifice aplicabile în vigoare, pe perioada de implementare și durabilitate a proiectului.
     5. Modificarea locului de implementare, în perioada de implementare sau în perioada de durabilitate este permisă doar cu respectarea următoarelor condiţii:
8. schimbarea spaţiului nu este de natură să afecteze îndeplinirea indicatorilor stabiliţi prin cererea de finanţare pentru măsurarea atingerii rezultatelor şi obiectivelor proiectului.
9. actul prin care se dovedeşte dreptul de folosinţă asupra noului spațiu destinat implementării este valabil pe o perioada de minimum 5 ani, de la data estimată pentru efectuarea plății finale în cadrul proiectului, sau fracţiunea rămasă din această perioadă, în funcţie de momentul la care intervine schimbarea locului de implementare.
   * 1. Perioada de implementare a activităților poate fi prelungită în conformitate cu Condițiile generale și specifice, dar nu mai târziu de 31 decembrie 2029.
     2. Contractul de finanțare va fi reziliat şi finanţarea nerambursabilă acordată va fi recuperată şi în cazul în care obiectele/bunurile/ echipamentele finanţate în cadrul prezentului Contract sunt închiriate.
     3. (După caz) În perioada de durabilitate a contractului prevăzută la art. 2, alin. (5) din Condițiile generale, Beneficiarul are obligaţia de a nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acestei operaţiuni. În cazul nerespectării acestei obligații, recuperarea sumelor plătite în mod necuvenit se va efectua în condiţiile legislației aplicabile și prezentului contract.
     4. Beneficiarul are obligaţia de a nu întreprinde nici o acţiune de natură de a afecta condițiile de utilizare/exploatare a bunurilor/echipamentelor aferente proiectului până la finalizarea perioadei de durabilitate prevăzută la art. 2, alin. (5) din Condițiile generale.
     5. Beneficiarul are obligaţia de a menține investiția realizată prin intermediul proiectului pe o perioadă de 5 (cinci) ani de la efectuarea plății finale în cadrul prezentului contract.
     6. (dacă este cazul) Beneficiarul se obligă ca, în termen de 10 de zile de la intrarea in vigoare a Contractului de finanțare, să depună la AM documentațiile de achiziție ale contractelor de furnizare/servicii pentru proiectele ce au în derulare astfel de contracte la momentul semnării contractului de finanțare.
10. Completarea Condițiilor generale cu privire la drepturile și obligațiile AM PoCIDIF:

Drepturile și obligațiile AM PoCIDIF

* + 1. AM PoCIDIF are următoarele drepturi și obligații în implementarea prezentului Contract de finanțare:
       - AM informează Beneficiarul cu privire la rapoartele, concluziile şi recomandările formulate de către Comisia Europeană care au impact asupra Proiectului, obiect al prezentului Contract de finanțare.
       - AM are obligaţia de a sprijini Beneficiarul, prin furnizarea informaţiilor sau clarificărilor pe care acesta le consideră necesare pentru implementarea Proiectului, inclusiv a Instrucțiunilor emise.
       - În cazul în care Beneficiarul solicită opinia AM pentru formularea unui răspuns, acesta se va transmite în termen de maximum 10 (zece) zile lucrătoare de la primirea solicitării. Termenul poate fi suspendat în condițiile în care sunt necesare clarificări/informații suplimentare.
       - AM va efectua transferul rambursării și plata cheltuielilor în condiţiile şi cu respectarea termenelor menţionate în cadrul prezentului contract, după verificarea şi avizarea documentelor transmise de către Beneficiar.
       - AM monitorizează din punct de vedere tehnic şi financiar implementarea Proiectului care face obiectul prezentului Contract de finanțare, prin verificarea rapoartelor de progres și a cererilor de rambursare/plată în conformitate cu prevederile procedurale și a anexelor prezentului contract.
       - AM are dreptul de a decide rezilierea prezentului contract, fără îndeplinirea altor formalități, în cazul neîndeplinirii de către Beneficiar a obligațiilor prezentului contract.
       - În completarea art. 7, alin. (23) din Condițiile generale, AM poate decide rezilierea/suspendarea contractului.
       - (dacă este cazul) Pentru proiectele generatoare de venituri nete, AM are obligația monitorizării anuale a veniturilor nete generate de proiect și de a deduce/recupera din finanțarea nerambursabilă acordată valoarea veniturilor nete ne-estimate sau cele care depășesc estimarea prevăzută de Beneficiar în conformitate cu prevederile din tabelul de la art 3, alin. (1) din Condiții generale.
       - În termen de maximum 10 zile lucrătoare de la primirea notificării de la Beneficiar, AM poate dezangaja, prin notificare unilaterală, fondurile rămase neutilizate ca urmarea a finalizării implementării contractului/ contractelor de achiziție din cadrul prezentului Proiect.
       - AM are dreptul de a face reduceri din finanțarea nerambursabilă în situaţia în care constată neîndeplinirea/îndeplinirea parţială a obiectivelor, prin raportare la atingerea indicatorilor asociați proiectului, cu respectarea principiului proporționalității.
       - În cazul nerespectării repetate a termenului de depunere a raportului de progres, care conduce la apariția de decalaje între progresul fizic al țintelor asumate și stadiul din rapoartele de progres, precum și în cazul nerealizării la termen a indicatorilor de etapă, AM poate să aplice una sau mai multe din următoarele măsuri:

1) suspendarea totală/parțială a autorizării/plății sumelor asociate cererilor de plată/rambursare după caz, atât a celor aflate în curs de procesare la nivelul AM, cât și a celor viitoare;

2) efectuarea de vizite la fața locului și/sau solicitarea de raportări/justificări suplimentare legate de înregistrarea decalajelor respectiv, cu posibilitatea aplicării inclusiv a măsurii de la pct. 1);

3) rezilierea contractului de finanțare și recuperarea sumelor plățite, inclusiv a dobânzilor și penalităților asociate, în conformitate cu prevederile prezentului contract;

4) alte măsuri aplicabile la nivelul contractului de finanțare, cu respectarea legislației relevante.

l) AM/OI poate să aplice una sau mai multe din măsurile corective prevăzute la lit. (k) pentru cheltuielile solicitate la rambursare aferente perioadei de raportare, în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres.

1. Completarea Condițiilor generale cu implementarea în parteneriat a proiectelor
   * 1. Toţi partenerii sunt ţinuţi să respecte întocmai şi în integralitate prevederile prezentului Contract de finanțare. *[Denumirea liderului parteneriatului]*, ca lider al parteneriatului, răspunde în faţa AM PoCIDIF de îndeplinirea prevederilor prezentului Contract de către partenerii săi.
     2. Membrii parteneriatului sunt responsabili cu implementarea prezentului Contract de finanțare în conformitate cu prevederile contractuale și cu cele asumate în cadrul Anexei 1 – Cererea de finanțare și în Acordul de parteneriat – Anexa 4.
     3. Liderul parteneriatului este responsabil cu transmiterea cererilor de rambursare/plată/ rapoartelor de progres/altor documente și informații solicitate către AM PoCIDIF conform prevederilor prezentului Contract de finanţare.
     4. Cheltuielile sunt considerate eligibile dacă sunt efectuate de către liderul parteneriatului sau partener/i.
     5. Pentru neregulile identificate în cadrul proiectelor implementate în parteneriat, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli conform Acordului de parteneriat - Anexa 4 .
2. Completarea Condițiilor Generale privind implementarea proiectelor generatoare de venituri nete (dacă este cazul)
   * 1. Valoarea veniturilor nete generate de Proiect până la finalizarea perioadei de 5 ani de la efectuarea plății finale sau la finalizarea perioadei de valabilitate a contractului prevăzută la art. 2 alin. (4) din Condițiile generale, oricare dintre aceste date este mai apropiată, va fi dedusă din valoarea totală eligibilă a Proiectului/recuperată, dacă veniturile nete generate nu au putut fi estimate în mod obietiv și/sau nu au putut fi estimate la data depunerii Cererii de finanţare şi/sau au fost declarate ulterior de către Beneficiar sau constatate de către una dintre instituţiile abilitate conform legii.
     2. Prevederile alin. (1) nu se aplică proiectelor a căror valoare totală eligibilă înainte de estimarea sau identificarea veniturilor nete generate de proiect este de până la echivalentul în lei a 1.000.000 euro, valoare calculată la momentul intrării în vigoare a Contractului de finanțare, la cursul Inforeuro din luna respectivă.
     3. Pentru proiectele a căror valoare totală eligibilă înainte de estimarea sau identificarea veniturilor nete generate de proiect este cuprinsă între echivalentul în lei a 50.000 euro și 1.000.000 euro, valori calculate la momentul intrării în vigoare a Contractului de finanțare, la cursul Inforeuro din luna respectivă, care generează venituri nete în cursul implementării, valoarea finanțării nerambursabile se reduce cu veniturile nete care nu sunt luate în calcul în momentul încheierii prezentului contract și care sunt generate în mod direct numai în cursul implementării acestuia, cel târziu în momentul prezentării de către Beneficiar a cererii finale de plată.
3. Completarea Condițiilor generale cu dreptul de proprietate/utilizare a rezultatelor și echipamentelor
   * 1. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract, cu excepţia cazurilor în care astfel de drepturi sunt preexistente Contractului, vor fi proprietatea beneficiarului.
     2. În cazul proiectelor implementate în parteneriat, orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract, vor fi proprietatea liderului de Proiect sau a partenerului/ partenerilor acestuia, conform celor prevăzute în Acordul de parteneriat Anexa 4.Beneficiarul este de acord ca AM PoCIDIF să folosească gratuit și după cum consideră necesar și, în special, să stocheze, să modifice, să traducă, să afișeze, să reproducă prin orice procedură tehnică, să publice sau să comunice pe orice suport toate documentele care derivă din proiect indiferent de forma lor, fără ca prin aceasta să încalce drepturile de proprietate industrială și intelectuală existente.
4. Completarea Condițiilor generale cu privire la modificarea contractului de finanțare
   * 1. În cazul în care, pe perioada de implementare a Proiectului, se înregistrează economii constând în diferențe între valoarea estimată a procedurilor de achiziție și valoarea atribuită, acestea se pot utiliza în scopul implementării Proiectului, cu acordul prealabil al AM PoCIDIF și fără a afecta obiectivul Proiectului, cu respectarea Condițiilor generale și specifice.
     2. Schimbarea componenţei parteneriatului este permisă numai dacă sunt îndeplinite următoarele condiţii cumulative:
        + este confirmată printr-un act adiţional, încheiat în condiţiile prezentului contract de finanțare,
        + schimbarea respectivă este determinată de retragerea/înlocuirea unuia sau a mai multor parteneri, şi
        + partenerii/noul/noii parteneri se angajează să preia toate drepturile şi obligaţiile ce reveneau, prin Acordul de parteneriat, partenerului retras, inclusiv obligaţia de a asigura, din resurse proprii, întregul cuantum al cofinanţării eligibile şi neeligibile pentru Proiect.

În acest caz, Beneficiarul este obligat să transmită, împreună cu cererea de modificare a Contractului de finanțare, şi documentele din care să reiasă acest angajament, precum şi asigurarea fondurilor necesare.

* + 1. În cazul în care Beneficiarul realizează modificări asupra bugetului Proiectului prin notificare, prin aplicarea prevederilor art 10 alin. (14) din Condițiile generale, acesta este obligat să transmită la AM PoCIDIF bugetul astfel modificat, cu cel puţin 10 (zece) zile lucrătoare înainte de data la care modificarea respectivă este intenţionată a intra în vigoare. Prin excepţie de la prevederile art 10 alin. (1) din Condițiile generale din Contractul de finanţare, Beneficiarul poate actualiza, prin notificare, anexa 3 (trei) – Graficul cererilor de prefinanţare/plată/rambursare decontate de AM PoCIDIF în termen de maxim de 10 (zece) zile lucrătoare de la efectuarea plății de AM PoCIDIF.
    2. Prin excepţie de la prevederile art. 10 alin. (1) din Condițiile generale, Beneficiarul poate efectua, prin notificare, modificări asupra Anexei 1 (unu) – Cererea de finanţare, punctele referitoare la Activităţile proiectului şi Calendarul activităţilor, atunci când aceste modificări vizează exclusiv planificarea în timp a acestora precum şi punctul referitor la Achiziţiile derulate în cadrul Proiectului, atunci când vizează exclusiv planificarea în timp a achiziţiilor, schimbarea tipului de procedură, cumularea mai multor achiziţii într-o singură procedură, separarea unei achiziţii în mai multe proceduri (cu respectarea prevederilor legislației în vigoare), cu condiţia ca aceste modificări să nu afecteze bugetul proiectului, perioada de implementare şi să respecte prevederile contractuale legale în vigoare. Modificările prevăzute în prezentul alin. vor fi aduse la cunoştinţa AM, în termen de maximum 5 (cinci) zile lucrătoare de la intrarea în vigoarea a modificărilor, sub sancţiunea inopozabilităţii acestora faţă de AM PoCIDIF.
    3. Prin excepţie de la prevederile art 10 alin. (1) din Condițiile generale, Beneficiarul poate efectua, prin notificare, modificări asupra Anexei 1 (unu) - Cererea de finanţare, în scopul actualizării caracteristicilor tehnice pentru echipamentele şi dotările ce urmează a fi achiziţionate, având în vedere progresul tehnologic înregistrat de la momentul scrierii cererii de finanţare şi până în momentul lansării procedurii de achiziţie, cu condiţia ca aceste modificări să nu afecteze bugetul proiectului, indicatorii, valoarea achiziţiei, perioada de implementare şi să respecte prevederile contractuale legale în vigoare.
    4. Prin excepţie de la prevederile art 10 alin. (1) din Condițiile generale, Beneficiarul este obligat să notifice AM PoCIDIF în scris şi fără întârziere, orice modificare apărută în legătură cu datele sale de identificare sau ale reprezentanţilor săi, precum şi orice informaţie ce poate fi relevantă în relaţia sa cu AM PoCIDIF, orice astfel de modificare/informaţie fiind opozabilă AM PoCIDIF doar de la data primirii notificării de către AM. Aceste informaţii se pot referi, dar fără a se limita la, orice imprejurare de natură economică sau juridică, act sau fapt care ar modifica starea de drept sau de fapt existentă la momentul încheierii Contractului de finanţare; orice proceduri administrative, judiciare sau arbitrale iniţiate împotriva sa, sau iminente; iminenţa oricărui caz de neîndeplinire sau culpă etc.
    5. Nedetectarea de către AM PoCIDIF a erorilor privind procesul de atribuire a contractelor de achiziţii necesare pentru implementarea Proiectului, cu ocazia primirii notificărilor prevăzute la alin. (10) al prezentului art., nu afectează dreptul AM PoCIDIF de a declara neeligibile cheltuielile efectuate cu nerespectarea legislaţiei în vigoare, sau de a aplica corecţii financiare ca urmare a verificării cererilor de rambursare/plată.
    6. Prin excepţie de la prevederile art.10 alin.(1) din Condițiile generale, în termen de maximum 10 zile lucrătoare de la primirea notificării de la Beneficiar, AM PoCIDIF dezangajează, prin notificarea unilaterală, fondurile rămase neutilizate ca urmare a finalizării contractului/contractelor de achiziție din cadrul prezentului Proiect.
    7. Prin exceptie de la art. 10 alin. (7) din Condițiile generale, pentru motive întemeiate, beneficiarul poate solicita suspendarea implementării proiectului, în cazul aprobării AM POCIDIF urmând a emite o decizie de suspendare. În perioada suspendării, Beneficiarul poate depune la AM POCIDIF cereri de rambursare care cuprind cheltuieli angajate și plătite de Beneficiar anterior începerii perioadei de suspendare. Activitatile efectuate de Beneficiar/Lider de parteneriat și parteneri pe parcursul perioadei de suspendare a proiectului nu vor fi acoperite din finanțarea acordată proiectului.

1. Completarea Condițiilor generale privind conflictul de interese
   * 1. Părţile se obligă să întreprindă toate diligenţele necesare pentru a evita orice conflict de interese şi să se informeze reciproc, în termen de maximum 5 (cinci) zile calendaristice de la luarea la cunoştinţă, în legătură cu orice situaţie care dă naştere sau este posibil să dea naştere unui astfel de conflict. Orice conflict de interese care apare în decursul executării Contractului trebuie notificat fără întârziere către AM PoCIDIF. AM îşi rezervă dreptul de a verifica aceste situaţii şi de a lua măsurile necesare, dacă este cazul.
     2. La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al Beneficiarului din care să rezulte că nu se află într-o situaţie de conflict de interese.
2. Completarea Condițiilor generale privind neregulile și recuperarea finanțării:
   * 1. Termenul ”neregulă” are înţelesul dat în Regulamentul (UE) nr.1060/2021 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.
     2. În cazul sesizării unei suspiciuni de neregulă/fraudă în perioada de valabilitate a contractului AM PoCIDIF va emite, în scris, formularul de alertă de nereguli/fraudă.
     3. Pe perioada efectuării verificărilor de către structura de control din cadrul AM PoCIDIF, în cazul în care nu pot fi aplicate măsuri tranzitorii în conformitate cu prevederile legale în vigoare, AM suspendă procesarea cererilor de rambursare și returnează cererile de plată până la finalizarea verificărilor în cauză.
     4. AM va procesa cererile de rambursare/plată cu respectarea prevederilor legale în vigoare sau a oricăror acte normative de modificare, completare sau înlocuire a acestora.
     5. În cazul suspendării, AM PoCIDIF notifică Beneficiarul cu privire la decizia luată, la perioada şi motivele suspendării.
     6. AM PoCIDIF are dreptul de a exclude de la rambursare/plată orice cheltuială neeligibilă.
     7. În situaţia în care, la plata cererii finale de rambursare, debitul nu a fost stins, AM PoCIDIF va notifica Beneficiarul cu privire la suma datorată rămasă de restituit de către acesta.
     8. În termen de 5 (cinci) zile de la data primirii de către Beneficiar, a notificării menţionate alin. (7) al prezentului art., acesta este obligat să restituie suma datorată, precum şi, dacă este cazul, comisioanele de transfer bancar, plătite de AM, aferente sumelor respective, în contul indicat în notificare.
     9. Comisioanele bancare ocazionate de rambursarea sumelor datorate AM cad în sarcina exclusivă a Beneficiarului.
3. Cazul fortuit
   * 1. Cazul fortuit nu este exonerator de răspundere contractuală.
4. Completarea și modificarea Conditiilor generale cu privire la încetarea contractului:
   * 1. *Articolul 15 – Încetarea contractului de finanţare şi recuperarea sumelor plătite necuvenit ca urmare a unor nereguli*, alin. (1), din Condițiile generale, se modifică astfel: În cazul nerespectării de către Beneficiar a prevederilor prezentului Contract de finanțare, AM PoCIDIF poate decide rezilierea unilaterală a Contractului de finanţare, decizia AM comunicându-se Beneficiarului printr-o notificare scrisă. În această situaţie, Beneficiarul are obligaţia restituirii în întregime a sumelor deja primite în cadrul Proiectului, în condiţiile prevăzute prin prezentul Contract de finanţare.
     2. În completarea prevederilor art. 7 alin. (2) și respectiv ale art 15. alin. (2) din Condițiile generale, Beneficiarul are obligația lansării achiziției principale de servicii/echipamente în cadrul proiectului în termen de maximum 6 luni de la intrarea în vigoare a prezentului Contract.
     3. În situaţia în care Beneficiarul nu transmite la AM PoCIDIF nicio cerere de rambursare în termen de maximum 12 luni de la data intrării în vigoare prezentului Contract de finanțare, AM poate decide rezilierea acestuia. Rezilierea poate fi decisă şi în cazul nedepunerii, conform graficului de depunere a cererilor de rambursare, a doua cereri consecutive, fără a se depune în acest timp vreo notificare de revizuire a graficului.
     4. Anterior rezilierii Contractului de finanțare, AM PoCIDIF poate suspenda plăţile ca o măsură de precauţie, după notificarea prealabilă a Beneficiarului cu privire la neîndeplinirea obligaţiilor sale contractuale. În această situaţie, Beneficiarului i se vor percepe majorări/penalităţi de întârziere în valoare de 0,01%, după caz, pe zi de întârziere din suma la care este îndreptăţit, până la data îndeplinirii efective a obligaţiei.
     5. AM PoCIDIF va rezilia Contractul de finanțare dacă se constată neconcordanţa între starea de fapt dovedită şi cele declarate de către Beneficiar în cererea de finanţare, referitor la faptul că Proiectul nu face obiectul unei finanţări din fonduri publice naţionale sau comunitare sau că nu a mai beneficiat de finanţare din alte programe naţionale sau comunitare. În acest caz, Beneficiarul este obligat să restituie integral sumele primite.
     6. AM PoCIDIF va rezilia Contractul de finanțare, fără punerea în întârziere şi fără nici o altă formalitate, dacă se constată că, până la finalizarea perioadei de durabilitate prevăzută la art. 2 alin. (5), din Condițiile generale, Beneficiarul constituie gaj asupra obiectelor / bunurilor finanţate în cadrul prezentului Proiect, fără respectarea prevederilor prezentului Contract de finanţare. Sumele rambursate aferente obiectelor / bunurilor în cauză se vor recupera cu respectarea prevederilor Contractului de finanţare.
     7. AM PoCIDIF poate rezilia Contractul de finanţare, decizia AM comunicându-se Beneficiarului printr-o notificare scrisă, dacă se constată încălcarea prevederilor art. 7 alin. (5)-(6), (8) și (13) din Condițiile generale, precum și art. 4, alin. (4) și (7), ale prezentei secțiuni. În această situaţie, Beneficiarul are obligaţia restituirii în întregime a sumelor deja primite în cadrul Proiectului, în condiţiile prevăzute prin prezentul Contract de finanţare.
     8. (dacă este cazul) Orice modificare a componenţei parteneriatului cu încălcarea prevederilor art. 9, alin. (2) din prezenta secțiune va atrage rezilierea Contractului de finanțare de către AM PoCIDIF, fără punere în întârziere sau vreo altă formalitate în acest sens, cu obligaţia Beneficiarului de a returna întregul cuantum al fondurilor primite, în condiţiile prezentul Contract.
     9. Beneficiarul trebuie să cunoască faptul că, dacă până la finalizarea perioadei de durabilitate, definită conform art. 2, alin. (5) din Condiții generale, intervin modificări de natură să afecteze obiectivul Proiectului sau modificări care afectează condiţiile de eligibilitate prevăzute pentru obţinerea finanţării, proiectul poate fi declarat neeligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională/europeană şi prevederile contractuale.
     10. Beneficiarul are obligaţia de a informa AM PoCIDIF în termen de 15 (cincisprezece) zile calendaristice de la data apariţiei oricărei situaţii care determină sau poate determina neeligibilitatea Proiectului, AM putând să decidă asupra suspendării sau rezilierii Contractului de finanţare.
     11. În situaţia în care Proiectul a fost declarat neeligibil în conformitate cu alin. (10) al prezentului art., AM PoCIDIF va dispune rezilierea Contractului de finanțare şi recuperarea sumelor acordate până la acel moment, în condițiile prevăzute de prezentul Contract.
     12. În situaţia prevăzută la alin. (11) al prezentului articol, începând cu ziua imediat următoare expirării termenului în care Beneficiarul trebuia să returneze finanţarea nerambursabilă acordată, se vor calcula dobânzi de întârziere în valoare de 0,02% pe zi de întârziere din suma datorată până la data plăţii efective, iar în cazul proiectelor finanțate prin scheme de ajutor de stat/minimis se vor calcula dobânzi de întârziere în condițiile legii.
     13. În cazul în care neeligibilitatea Proiectului este determinată de o acţiune sau omisiune a Beneficiarului, acesta va fi obligat să returneze integral sumele primite în baza prezentului Contract de finanțare.
     14. Contractul de finanțare va fi reziliat şi finanţarea nerambursabilă acordată va fi recuperată şi în cazul în care obiectele/bunurile finanţate în cadrul prezentului Contract nu sunt folosite conform scopului destinat, sau în cazul în care acestea sunt vândute sau înstrăinate, sub orice formă, oricând până la finalizarea perioadei de durabilitate stabilită la art. 2, alin. (5) din Condițiile generale.
     15. Beneficiarul este de drept în întârziere prin simplul fapt al încălcării prevederilor prezentului Contract.
     16. În cazul rezilierii și recuperării finanțării nerambursabile acordate se vor calcula dobânzi de întârziere în conformitate cu prevederile prezentului Contract.
     17. Din ziua următoare expirării termenului prevăzut la art. 7 alin. (22) din cadrul Condițiilor generale se vor calcula dobânzi de întârziere în valoare de 0,02% pe zi de întârziere din suma datorată, până la data plății efective.
5. Dezangajarea fondurilor în cadrul prezentului contract
   * 1. În scopul utilizării eficiente a fondurilor publice, AM PoCIDIF poate dezangaja fondurile rămase neutilizate în urma finalizării implementării contractelor de achiziție aferente prezentului Contract de finanțare.
6. Transparența
   * 1. Contractul de finanțare, cu modificările și completările ulterioare, inclusiv anexele acestuia, constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu modificările și completările ulterioare, cu respectarea condițiilor prevăzute în cadrul prezentului Contract, precum și în cadrul legislației în vigoare.
7. Publicarea datelor
   * 1. Beneficiarul este de acord ca următoarele date să fie publicate de către AM PoCIDIF: denumirea beneficiarului, denumirea Proiectului, valoarea totală a finanţării nerambursabile acordate, datele de începere şi de finalizare ale proiectului, locul de implementare a acestuia, principalii indicatori, beneficiarii finali/ grupul țintă, precum şi plățile efectuate în cadrul prezentului Contract de finanțare.
     2. Beneficiarul are obligația publicării, pe site-ul propriu, a informațiilor referitoare la denumirea contractorilor implicați în implementarea prezentului Contract de finanțare, la obiectul și la valorile respectivelor contracte de achiziție, numai în măsura respectării prevederilor art. 57 din Legea nr.98/2016 privind achizițiile publice.
     3. Beneficiarul se obligă ca, în termen de 30 de zile de la finalizarea implementării Proiectului, să publice pe site-ul propriu rezultatele obținute prin prezentul Contract și să informeze în acest sens autoritatea de management responsabilă.
     4. Beneficiarul se obligă ca, pe întreaga perioadă de sustenabilitate/durabilitate a Proiectului, să asigure vizibilitatea rezultatelor conform alin. (3) al prezentului articol.

Articolul 17 Confidențialitate

1. Părțile convin să păstreze în strictă confidențialitate informațiile contractuale și sunt de acord să prevină orice utilizare sau divulgare neautorizată a acestora, cu excepțiile prevăzute în cadrul prezentului contract de finanțare. Părțile înteleg să utilizeze informațiile contractuale doar în scopul de a-și îndeplini obligațiile din prezentul contract de finanțare și respectiv în conformitate cu atribuțiile legale de organizare și funcționare a AM PoCIDIF.
2. Fără a aduce atingere obligaţiilor prevăzute în prezentul Contract privind furnizarea informațiilor și documentelor necesare desfășurării activitățiilor de audit și control de către instituțiile/ departamentele abilitate, precum și pentru informarea și promovarea în scopuri publicitare a utilizării fondurilor FEDR, conform prevederilor regulamentelor europene aplicabile, părțile se angajează să depună toate diligenţele pentru păstrarea confidenţialităţii datelor cu caracter personal, în conformitate cu prevederile Directivei (UE) 2016/680 a Parlamentului European și a Consiliului din 27 aprilie 2016 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, depistării, investigării sau urmăririi penale a infracțiunilor sau al executării pedepselor și libera circulație a acestor date și de abrogare a Deciziei-cadru 2008/977/JAI a Consiliului și în conformitate cu Regulamentul nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de aprogare a Directivei 95/46/CE (Regulamentul general privind protecția datelor) De asemenea, părțile se angajează să depună toate diligenţele pentru păstrarea confidenţialităţii informațiilor/ documentelor a caror furnizare/ dezvăluire ar putea aduce atingere normelor care reglementează concurența loială și proprietatea intelectuală.
3. Parțile vor fi exonerate de răspunderea pentru dezvăluirea informațiilor prevăzute la alin. precedent dacă:
   * + - informaţia a fost dezvăluită după ce a fost obţinut acordul scris al celorlalte părţi contractante în acest sens, cu respectarea prevederilor legale incidente;
       - partea contractantă a fost obligată în mod legal să dezvăluie informaţia.
4. Prelucrarea datelor cu caracter personal
   * 1. Colectarea, prelucrarea și stocarea/arhivarea datelor cu caracter personal se va realiza în conformitate cu prevederile Regulamentului (UE) nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.
     2. Datele cu caracter personal, așa cum sunt clasificate în Regulamentul (UE) nr.679/2016, vor fi prelucrate în acord cu legislația aplicabilă procesului de evaluare, selecție și contractare, precum și cea aferentă procesului de implementare, monitorizare, asigurare a durabilității investiției, în scopul și temeiul legal pentru care s-a încheiat prezentul contract de finanțare.
     3. Părțile contractuale vor lua măsuri temeinice și organizatorice adecvate, potrivit propriilor atribuții și competențe instituționale/organizaționale, în vederea asigurării unui nivel corespunzător de securitate a datelor cu caracter personal în ceea ce privește procesul de prelucrare/reprelucrare/transfer către terți și/sau publicarea acestora.
     4. Părțile contractuale vor asigura potrivit propriilor atribuții și competențe instituționale/organizaționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
     5. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract de finanțare, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din Regulamentul (UE) 679/2016 p[rivind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)](http://www.dataprotection.ro/servlet/ViewDocument?id=1262).
     6. Părțile contractante, prin reprezentanții desemnați să prelucreze datele cu caracter personal din cadrul prezentului contract de finanțare și/sau modificările la acesta, în îndeplinirea obiectivelor pentru care finanțarea a fost acordată în cadrul acestuia, vor realiza demersurile necesare pentru a întocmi evidențele activităților de prelucrare a datelor cu caracter personal în conformitate cu art 30 din Regulamentul (UE) 679/2016, precum și consimțământul persoanelor vizate de activitățile de prelucrare, punându-le la dispoziția ANSPDCP la solicitarea acesteia.
     7. Solicitantul, sau în cazul proiectelor implementate în parteneriat, fiecare membru al parteneriatului are/au obligația întocmirii evidențelor asupra consimțământului persoanelor care fac parte din grupul țintă al proiectului, pentru activitățile ce decurg din implementarea activităților proiectului, în conformitate cu acordul de parteneriat, acolo unde este cazul, în vederea îndeplinirii obiectivelor proiectului.
5. Alte dispoziții
   * 1. În cadrul prezentului Contract, prevalează Condițiile Specifice față de cele Generale.
     2. AM PoCIDIF nu își asumă corelarea și corespondența dintre varianta în limba română și varianta în limba engleză a vreunui document depus la Cererea de finanțare. În caz de contradicție între cele două variante prevalează varianta în limba engleză.
     3. Pentru neîndeplinirea angajamentelor privind măsurile de îmbunătățire a calității mediului înconjurător și de creștere a eficienței energetice și/sau de asigurare a egalității de șanse și tratament pe care Beneficiarul și le-a asumat în cadrul Declarației Unice, AM poate rezilia unilateral contractul și recupera finanțarea nerambursabilă acordată în condițiile prezentului Contract de finanțare.
     4. Beneficiarul are obligația respectării și a implementării măsurilor privind vizibilitatea, transparența și comunicarea în legătură cu utilizarea asistenței financiare nerambursabile obținută prin PoCIDIF, în conformitate cu cele declarate în cererea de finanțare, respectând prevederile Ghidului de identitate vizuală „*Vizibilitate, transparență și comunicare în perioada de programare 2021—2027*”, adoptat prin Ordinul ministrului investițiilor și proiectelor europene nr. 5744/2023. În perioada 2021-2027, setul obligatoriu de însemne grafice este format din emblema UE, însoțită de sintagma „Finanțat de Uniunea Europeană” sau „Co-finanțat de Uniunea Europeană” și sigla Guvernului României.
     5. În cazul în care beneficiarul nu își respectă obligațiile ce îi revin și în cazul în care nu ia măsuri de remediere, AM PoCIDIF va putea aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul respectiv, în funcție de valoarea proiectului și neregula identificată, în conformitate cu Regulamentul (UE) nr. 1060/2021 art. 50, alin (3).
     6. Beneficiarul are obligaţia de a informa AM în termen de 15 (cincisprezece) zile calendaristice de la data apariţiei oricărei situaţii care determină sau poate determina neeligibilitatea proiectului, AM putând să decidă asupra suspendării sau rezilierii Contractului de finanţare.
     7. Dacă, oricând în perioada de durabilitate a proiectului prevăzută la art 2, alin. (5) din Condiții Generale, se constată că Beneficiarul nu și-a indeplinit angajamentele privind realizarea a cel puțin o acțiune de mobilizare de noi audiențe prin realizarea de aplicații electronice interactive-educative (tip gamificare), programe de cinematecă, diverse instrumente electronice de experimentare a patrimoniului, AM va rezilia contractul de finanțare și finanțarea acordată va fi recuperată în condițiile prezentului contract.